Yksi mies on pidätetty, hän oli verhoutunut Italian lippuun.

Silminnäkijöiden mukaan uhrit ovat tummaihoisia afrikkalaistaustaisia maahanmuuttajia. EPA/AOP

Italiassa Maceratassa lähellä Anconaa ampuja tai ampujat avasivat tulen liikkuvasta autosta. Ampumisia tapahtui eri puolilla kaupunkia, muun muassa lähellä rautatieasemaa, kertoo Italian yleisradioyhtiö RAI.

Auton sisällä on raporttien mukaan kaksi ihmistä. Auto on musta Alfa Romeo.

Kuusi ihmistä on haavoittunut, heistä neljä sai vakavia vammoja.

Silminnäkijöiden mukaan haavoittuneet ovat maahanmuuttajia.

Poliisin mukaan yksi mies on pidätetty. Hän oli pidätettäessä kietoutunut Italian lippuun. Hän teki myös natsitervehdyksen.

Ampuminen alkoi klo 11 paikallista aikaa ja ampuja pidätettiin kaksi tuntia myöhemmin, kun hän jätti autonsa ja lähti pakoon jalkaisin.

Kuusi ihmistä haavoittui, neljän vammat ovat vakavia. EPA/AOP

Kaupungissa surmattiin tyttö keskiviikkona

Ammuntaa kuultiin myös Via Spalaton läheltä, josta löytyi keskiviikkona tapettuna ja paloiteltuna 18-vuotias italialaisnainen. Teosta epäiltynä on pidätetty nigerialainen turvapaikanhakija.

Maceratan pormestari kehotti ihmisiä pysymään sisätiloissa.